Paz Carbajosa Dalmau

Paz Carbajosa Dalmau (Valentzia, ) soinu eta argiztapeneko teknikaria, ibilgailuen elektromekanikako teknikaria, ekintzaile feminista, eta emakumeak ahalduntzeko esku-hartze sozialean aditua da. 

 Bizitza 
Paz Valentzian jaio zen eta aire zabalean hazi zen pinu artean eta pikondo gainean txabolak eginez. Txikitatik tresnaren munduak erakarri izan du. Berak ere ez daki jakin-mina tresna distiratsuz betetako armairua bere eskutxo errugabeentzat debekatua izatetik etorri ote zen edo bere distira edo erabilgarritasuna izango ote zen, baina kontua da funtzionatzen ez duten gauzak konpontzeko zaletasuna txikitatik datorkiola.

Bilbok, beste gauza askoren artean, bere bitxikerietako asko asetzeko aukera eman zion, beraz, tradizionalki maskulinizatutako esparruen inguruan egin zuen lehen prestakuntza ibilgailuen elektroteknika izan zen. Zuzeneko ikuskizunetarako, ibilgailuetarako txapa eta pinturarako, igeltserotzarako, iturgintzarako, klimatizaziorako eta abarretarako soinu eta argiztapen teknikari izateko ere trebatu zen.

 Lan ibilbidea 

Bidean ikasitakoarekin bere proiektu pertsonala gauzatu du, "A por todas con herramientas", ikuspegi feminista duen proiektua, eta horrekin mito asko desmuntatu nahi ditu, besteak beste, emakumeen ustezko baldarkeria tresnak manipulatzeko orduan.Tradizionalki maskulinizatutako lanak ere lan-aukera dira emakumeontzat, dirua aurreztea eragin diezagukete, eta, batez ere, gizonekiko mendekotasun deserosoak sortzeari utz diezaiokegu.Ikastaroak ematen ditu emakumeak maskulinizatutako lanak egiten ahalduntzeko, hala nola, 2022ko abenduan Arabako Aiarako Udalak “Locas por las herramientas” tailerra antolatu zuen, emakumeek horrelako objektuekin trebetasunez manipulatu eta moldatzeko duten ustezko baldarkeria edo ezintasunaren mitoa desmuntatzeko. Edo Mujeres a pie de obra izenekoa Bilbon, non La Sinsorga obraren nondik norakoaren berri eman zuten Paz Carbajosa Dalmau, Beatriz Silva, langilea eta Iratxe Marián, espazioaren proiektu arkitektonikoaren diseinuaren arduraduna.

 La Sinsorga 
Emakume talde batek La Sinsorga alokatu zuenean, argi zuen obra emakumeekin bakarrik egiten saiatu nahi zuela. Emakumeen artean lan egitea  esperientzia aberasgarria izan zen.

Eraikin bat emakume profesionalekin bakarrik birgaitzen saiatzeko erabakiak prentsaren arreta erakarri zuen. Ángels Barcelórekin kazetari eta telebista aukezlearekin berarekin ere egon ziren. Gainera, Al Borde Films-eko kideekin dokumental bat grabatzen hasi ziren, bidean topatutako zailtasunak  erretratatuta geratzeko.

Emakumeak urrats garrantzitsuak ematen ari dira, baina ia anekdotikoa izaten jarraitzen du. Adibidez, Ane Alonso Méndezen ‘La ausencia de mujeres en el sector de la construcción en los trabajos a pie de obra (euskaraz: Eraikuntza sektorean emakumeen absentzia obran bertan egiten diren lanetan) ikerketa argitaratu zuen 2022an. Lan horretan ikusten da emakumeak gutxiago hurbiltzen direla horrelako enpleguetara, baina, era berean, frogatzen da baztertuak direla hautaketa-prozesuetan. Larriena, ordea, kontzientzia faltarekin du zerikusia, Alonsoren esanetan: “Eraikuntza sektorean oro har (ehuneko zortzi) segregazio kuota eskandalagarria da, baina bereziki obrako lanetan (ehuneko bat), ez dago kontzientzia kolektiborik, ez sektorean ez gizartean. Ez dago arazo bat dagoen kontzientziarik, eta beraz, ez dago hobetzeko edo esku hartzeko eskaerarik, dagoen oreka pixkanaka desorekatzeko.

 Erreferentziak 

 Kanpo estekak 

Kategoria:Valentziarrak
Kategoria:Emakume ekintzaileak
Kategoria:Feministak